Projekts

LATVIJAS REPUBLIKAS MINISTRU KABINETS

20\_\_\_.gada \_\_\_.\_\_\_\_\_\_\_\_\_\_\_ Noteikumi Nr.\_\_\_\_\_

Rīgā (prot.Nr.\_\_\_\_ \_\_\_ .§)

**Minimālās prasības obligātā civilās aizsardzības kursa saturam un nodarbināto civilās aizsardzības apmācības saturam**

Izdoti saskaņā ar

Civilās aizsardzības un katastrofas

pārvaldīšanas likuma

23.panta pirmo un trešo daļu

1. Noteikumi nosaka minimālās prasības attiecībā uz obligātā civilās aizsardzības kursa saturu, kā arī minimālas prasības attiecībā uz nodarbināto apmācību civilās aizsardzības jautājumos.

2. Vispārējās un profesionālās izglītības iestāde iekļauj obligātā civilās aizsardzības kursa saturā un nodrošina, ka izglītojamais vispārējās un profesionālās izglītības procesā apgūst zināšanas par:

2.1. ikdienā iespējamām bīstamām situācijām, rīcību dažādu apdraudējumu gadījumos, drošu uzvedību mājās, transportā, uz ielas, kā arī uzturoties dabā;

2.2. vidi ietekmējošiem faktoriem un vides ietekmi uz indivīdu un sabiedrību;

2.3 drošību valstī (iespējamiem apdraudējumiem un riskiem, kas saistīti ar valsts drošību);

2.4. iespējamām katastrofām un to sekām, kā arī rīcību katastrofu gadījumos;

2.5. pirmo palīdzību.

3. Izglītības iestāde iekļauj obligātā civilās aizsardzības kursa saturā un nodrošina, ka studējošais augstākās izglītības procesā apgūst zināšanas par:

3.1. civilās aizsardzības sistēmas struktūru, tiesisko regulējumu, organizāciju un vadību;

3.2. valsts, pašvaldību, juridisko un fizisko personu uzdevumiem, tiesībām, pienākumiem civilās aizsardzības jomā;

3.3. paaugstinātās bīstamības objektiem (turpmāk - objekts), tā īpašnieka vai tiesiskā valdītāja pienākumiem un tiesībām;

3.4. pašvaldību civilās aizsardzības komisijām;

3.5. civilās aizsardzības pasākumu plānošanu;

3.6. apdraudējuma riska novērtēšanu;

3.7. bīstamām vielām, to klasifikāciju un prasībām to glabāšanai un pārvadājumiem;

3.8. starptautiskās palīdzības lūgšanu un sniegšanu;

3.9. individuālajiem aizsardzības līdzekļiem katastrofas gadījumā, piemēram, filtrējošas gāzmaskas, ķīmiskie kostīmi;

3.10. īpašajiem tiesiskajiem režīmiem (ārkārtējo situāciju un izņēmuma stāvokli).

4. Civilās aizsardzības kursa apjoms ir ne mazāks kā 1 kredītpunkts. Izglītības iestādes vadītājs ir tiesīgs papildināt obligātā civilās aizsardzības kursa saturu, tādējādi palielinot tā apjomu atkarībā no studējošo specialitātes.

5

5. Civilās aizsardzības apmācības saturs nodrošina, ka apmācības procesā nodarbinātais apgūst zināšanas par:

5.1. objekta civilās aizsardzības plānu;

5.2. valstī iespējamām katastrofām un to sekām;

5.3. valsts agrīnās brīdināšanas sistēmu;

5.4. iestādēm, kas veic katastrofu pārvaldīšanu;

5.5. civilās aizsardzības sistēmu.

6

6. Darba devējs organizē objektā nodarbinātajiem civilās aizsardzības apmācību ne retāk kā reizi gadā.

7. Objektā nodarbinātais ar parakstu apliecina, ka ir apguvis apmācību civilās aizsardzības jautājumos.

**12**

8. Atzīt par spēku zaudējušiem Ministru kabineta 2007.gada 11.septembra noteikumus Nr.612 “Minimālās prasības civilās aizsardzības kursa saturam un nodarbināto civilās aizsardzības apmācības saturam” (Latvijas Vēstnesis, 2007, 149 nr.).

Ministru prezidents Māris Kučinskis

Iekšlietu ministrs Rihards Kozlovskis

N.Jēkabsons, 67075823

normunds.jekabsons@vugd.gov.lv

3